# data[].attributes.headline
Thairath AR พร้อมเสิร์ฟ! รู้จัก 2 ผู้เนรมิตแอปประวัติศาสตร์บทใหม่ นสพ.

# data[].attributes.subject
Thairath AR พร้อมเสิร์ฟ! รู้จัก 2 ผู้เนรมิตแอปประวัติศาสตร์บทใหม่ นสพ.

# data[].attributes.body
แอปพลิเคชัน Thairath AR เป็นความร่วมมือระหว่าง ไทยรัฐ กับ บริษัท อุ๊คบี จำกัด ผู้พัฒนาแอพอี-บุ๊คส์ในชื่อ อุ๊คบี (OOKBEE) ส่วนความร่วมมือในครั้งนี้จะแปลกใหม่ ยิ่งใหญ่ ขนาดไหน เชิญตามไปอัพเดตพร้อมกัน!
"ความร่วมมือระหว่างไทยรัฐกับอุ๊คบีในครั้งนี้ถือเป็นการทำงานร่วมกัน ด้วยแนวคิดเดียวคือทำถวายพระบาทสมเด็จพระปรมินทรมหาภูมิพลอดุลยเดชเป็นครั้งสุดท้าย" นายณัฐวุฒิ พึงเจริญพงศ์ ประธานเจ้าหน้าที่บริหาร บริษัท อุ๊คบี จำกัด เริ่มต้นเล่าและเปิดเผยอีกว่า บริษัทรับผิดชอบการพัฒนาแอปพลิเคชัน Thairath AR ส่วนคอนเทนต์ทั้งหมดในแอพนั้นเป็นความลับผิดชอบของไทยรัฐ หนังสือพิมพ์ไทยรัฐฉบับพิเศษและแอปพลิเคชัน Thairath AR นี้ ถือเป็นความร่วมมือครั้งสำคัญและยิ่งใหญ่ที่ยังไม่เคยมีในประเทศไทยมาก่อน
"สิ่งสำคัญที่เราอยากเห็นจากความร่วมมือในครั้งนี้ก็คือ คนไทยดาวน์โหลดแอป Thairath AR และใช้งานร่วมกับหนังสือพิมพ์ไทยรัฐฉบับพิเศษ เพื่อรำลึกถึงพระองค์พร้อมด้วยความประทับใจและซาบซึ้งถึงเรื่องราวต่างๆ ของพระบาทสมเด็จพระปรมินทรมหาภูมิพลอดุลยเดช จากการนำประโยชน์ของเทคโนโลยีเข้ามาสร้างสีสันให้เนื้อหาแบบใหม่บนหน้าหนังสือพิมพ์ ซึ่งรับรองว่านอกจากเนื้อหาที่มีคุณภาพ ผู้อ่านจะได้รับความสนุก ตื่นตาตื่นใจ และประทับใจอย่างแน่นอน"
"ถือเป็นครั้งแรกที่หนังสือพิมพ์ไทยนำเทคโนโลยีเออาร์เข้ามาใช้งาน เชื่อว่าผู้อ่านจะต้องชื่นชอบและประทับใจกับเนื้อหาในรูปแบบแสง สี เสียง 3มิติ รวมถึงเนื้อหาในหนังสือพิมพ์ไทยรัฐฉบับพิเศษวันที่ 20 มกราคม ซึ่งในระหว่างนี้ผู้ที่ดาวน์โหลดแอป Thairath AR ไปแล้ว ก็สามารถนำไปส่องที่โลโก้บนหนังสือพิมพ์ไทยรัฐทุกฉบับเพื่อเปลี่ยนให้เป็นภาพ 3 มิติ ซึ่งหมุนชมได้ 360 องศาอีกด้วย"

ทั้งนี้ แอปพลิเคชัน Thairath AR พร้อมเปิดให้ดาวน์โหลดผ่านระบบปฏิบัติการไอโอเอส สำหรับผู้ใช้อุปกรณ์ตระกูลแอปเปิล และระบบปฏิบัติการแอนดรอยด์ สำหรับผู้ใช้อุปกรณ์ตระกูลแอนดรอยด์.

# data[].attributes.body
การที่ไทยรัฐนำเทคโนโลยีมาจัดทำแอปพลิเคชั่นมีทั้งข้อดีและข้อเสีย
ข้อดี อำนวยความสะดวกสบาย ทันสมัยลดค่าใช้จ่าย
ข้อเสีย ผลกระทบของการขายหนังสือพิมพ์จะขายได้น้อยลงหรืออาจจะขายไม่ได้เลย

# data[].attributes.body
การที่ไทยรัฐสร้างเทคโนโลยีใหม่ๆขึ้นมา ทำให้การอ่านข่าวไม่น่าเบื่อและเป็นที่น่าสนใจมากขึ้น ผู้คนก็หันมาสนใจข่าวสารบ้านเมืองกันเพิ่มมากขึ้น และสะดวกต่อการใช้งาน

# data[].attributes.body
การที่ไทยรัฐนำเทคโนโลยีมาจัดทำแอปพลิเคชันมีทั้งข้อดีและข้อเสีย
ข้อดี ดิฉันคิดว่ามันสะดวกสบายมากขึ้นไม่ต้องไปซื้อหนังสือพิมพ์และใช้เทคโนโลยีได้คุ้มค่า
ข้อเสีย ยอดการซื้อขายหนังสือพิมพ์อาจจะตกลงทำให้เดือดร้อนร้านค้าที่จำหน่ายหนังสือพิมพ์

# data[].attributes.body
ดิฉันคิดว่าการที่ไทยรัฐนำเทคโนโลยีเข้ามาใช้ทำให้สะดวกและง่ายต่อการใช้ง่ายในชีวิตประจำวัน ซึ่งใช้เทคโนโลยีที่มีอยู่แล้ว เช่นโทรศัพท์แทนการใช้หนังสือพิมพ์และสามารถทำให้ลดปริมาณขยะได้อีกด้วย

# data[].attributes.body
แอพ Thairath AR มีทั้งข้อดีและข้อเสีย ข้อดีก็คือการสะดวกสบายต่อการใช้งานและอ่านข่าวได้สนุก เข้าใจง่ายมากขึ้น ข้อเสียคือหากเราอ่านข่าวผ่านเตรื่องมือทางเทคโนโลยี เช่น โทรศัพท์ หรือ คอมพิวเตอร์ เป็นเวลานานอาจส่งผลเสียต่อร่างกายได้เช่นกัน